CELEX: C2004/228/56
Language: et
Date: 2004-09-11 00:00:00
Title: Kohtuasi C-293/04: Eelotsusetaotlus, mille esitas Gerechtshof te Amsterdam 14. juunil 2004 kohtuasjas Beemsterboer Coldstore Services B.V. v. Inspecteur der Belastingsdienst - Douanedistrict Arnhem

11.9.2004   
            
            
               ET
            
            
               Euroopa Liidu Teataja
            
            
               C 228/27
            
         Eelotsusetaotlus, mille esitas Gerechtshof te Amsterdam 14. juunil 2004 kohtuasjas Beemsterboer Coldstore Services B.V. v. Inspecteur der Belastingsdienst - Douanedistrict Arnhem
   (Kohtuasi C-293/04)
   (2004/C 228/56)
   Euroopa Ühenduste Kohus on saanud Gerechtshof te Amsterdam 9. juulil 2004 otsustatud eelotsusetaotluse kohtuasjas Beemsterboer Coldstore Services B.V. v. Inspecteur der Belastingsdienst - Douanedistrict Arnhem, mis saabus kohtukantseleisse 14. juunil 2004.
   Gerechtshof te Amsterdam küsib Euroopa Kohtult eelotsust järgmistes küsimustes:
   
               1)
            
            
               Kas ühenduse tolliseadustiku (1) artikli 220 lõike 2 punkti b uut versiooni võib kohaldada juhul, kui on tekkinud tollivõlg ning see on tagantjärele sisse nõutud enne nimetatud sätte jõustumist?
            
         
               2)
            
            
               Kui vastus esimesele küsimusele on jaatav, siis kas sertifikaat EUR.1, mille kohta ei saa kinnitada, et see on ebaõige, kuna nende kaupade päritolu, mille kohta sertifikaat välja anti, ei suudetud tagantjärele toimunud kontrolli käigus kinnitada, samas kui nimetatud kaupadele ei kohaldatud sooduskohtlemist just üksnes sellel põhjusel, on “ebaõige sertifikaat” ühenduse tolliseadustiku artikli 220 lõike 2 punkti b uue versiooni tähenduses, ning kui see on nii, siis kas huvitatud pool saab sellele sättele edukalt toetuda?
            
         
               3)
            
            
               Kui vastus teisele küsimusele on jaatav, siis kes peab tõendama, et sertifikaat anti välja eksportija esitatud ebaõigete asjaolude alusel, või kes peab tõendama, et ametiasutused, kes sertifikaadi väljastasid, teadsid ilmselgelt või oleksid pidanud teadma, et nimetatud kaupade suhtes ei saanud sooduskohtlemist kohaldada?
            
         
               4)
            
            
               Kui vastus esimesele küsimusele on eitav, siis kas huvitatud pool saab edukalt toetuda ühenduse tolliseadustiku artikli 220 lõike 2 punkti b sätetele kuni 19. detsembrini 2000 kehtinud versioonis, juhul kui tagantjärele ei saa kinnitada, et tolliasutused väljastasid EUR.1 sertifikaadi heauskselt?
            
         
      (1)  EÜT L 311, 12.12.2000, lk 17.